# விக்கிப்பீடியா:ஆலமரத்தடி/தொகுப்பு69

## தரம்

தமிழ் விக்கியின் தரம் பாதாளத்தில் உள்ளதாக கூறியிருந்தனர். அதை அதிகப்படுத்த தேவையான உசாத்துணை, வெளியிணைப்புகள் மற்றும் பல உள்ளன. அவரவர் எழுதிய கட்டுரைகளுக்கு அவரவர்களே உசாத்துணை போன்றவற்றை சேர்த்து விடுமாறு அவரவர் பேச்சுப்பக்கங்களில் வேண்டுகோள் வைக்கலாம். உதாரணத்திற்கு ஒருவர் 500 கட்டுரைகள் எழுதியுள்ளதாக வைத்துள்ளதாக வைத்துக்கொண்டால் அவரை தினமும் 5 கட்டுரைக்கு தரமேம்படுத்தல் பணியை செய்யுமாறும் இரண்டு கட்டுரைகளை புதிதாக உருவாக்குமாறும் வேண்டுகோள் வைக்கவும். இதனால் எண்ணிக்கை மேம்படுத்தல், தரப்படுத்தல் என்ற இரு சக்கரங்களின் சீர் ஓரளவிற்கு மேம்படுத்தப்படும்.  
;பகுப்பில் உசாத்துணை
உசாத்துணை, குறிப்புதவிக்கான வெளியிணைப்புகள் போன்றவற்றை பகுப்புகளிலே கொடுத்தால் என்ன? உதாரணத்திற்கு நான் தமிழ் பற்றிய கட்டுரை எழுதுகிறேன். தமிழ் சம்பந்தமான வேறொரு தலைப்பு கட்டுரையை மற்றொருவர் எழுதுகிறார். எனக்கொரு புத்தகத்தையும் வெளியிணைப்பையும் தெரிந்திருக்கும். மற்றவருக்கு வேறொரு புத்தகத்தையும் வெளியிணைப்பையும் தெரிந்திருக்கும் இதை பகுப்புகளில் அல்லது அதற்கான பேச்சுப்பக்கங்களிலும் தந்தால் அதை எடுத்து பகுப்புகளிலுள்ள கட்டுரைகள் அனைத்திலும் ஒட்டிவிடலாமல்லவா?  
நிற்க. இதை வேறெவராவது கூறியிருந்து அதை நான் பார்க்காமல் போயிருக்கலாம். அதனால் திருப்பி சொல்வதாக நினைக்க வேண்டாம்.--தென்காசி சுப்பிரமணியன் 10:25, 28 சனவரி 2012 (UTC)  
:இல்லை இதற்கு யாரும் தீர்வு கூறவில்லை. :) நீங்கள் கூறியது நல்லதுதான். ஆனால், பயனரைக் குறிப்பிட்ட பணியைச் செய்யுமாறு வேண்டுவது விக்கியிலிருந்து விலகி நிற்கிறது. :) "தென்காசி, நீங்கள் எழுதிய கட்டுரைகளை ஒருமுறை மீண்டும் உரைத்திருத்தம் செய்து இணைப்புகளை இடுங்கள்!" என்று கூறுகையில் உங்களுக்கு தற்போது செய்துவரும் பணி தடைபடுவதாகத் தோன்றலாம். மேலும், அவ்வாறு பணிக்கையில், நீங்கள் கட்டுரை எழுதும்போதே இதைச்சேர்த்துவிட்டதாக எண்ணி அவ்வேண்டுகோளை புறக்கணிக்கலாம். எனவே, இது முழுவதும் பயன்தரக்கூடிய ஒரு தீர்வாகாது. அவரவர் பார்க்கும் கட்டுரைகளில் உள்ள பிழைகளை விக்கிக்காக ஒதுக்கும் நேரத்தில் ஒரு சிறிய நேரத்தை ஒதுக்கித் திருத்தினாலே அவை களையப்படும் என்று நம்பலாம். :) எனவே, இதனை நான் எனக்குத்தோன்றும் முடிவாகக் கூறுகிறேன். பிடித்திருப்பின் ஏற்றுக்கொள்ளவும் இல்லையெனில் வேறேதேனும் புதிய தீர்வையும் முன்வைக்கலாம்.  
:மேலும், பகுப்புகளும் வார்ப்புருக்களும் ஒரு துறைகீழ் வரும் கட்டுரைகளைப் பட்டியலிட மட்டுமே, அவற்றில் இதுபோன்ற கலைக்களஞ்சியத் தகவல்களைச் சேர்ப்பது தக்கதா என்று எனக்குத் தெரியவில்லை. என் எண்ணப்படி சேர்க்கக்கூடாது என்று நினைக்கிறேன். :) இன்னொன்று, அவரவருக்குத் தெரிந்த அறிவைத் தருவதுதான் விக்கியின் பலமே! (Sum of all human knowledge!) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 10:53, 28 சனவரி 2012 (UTC)
::::என்னா உள்குத்து சூர்யா! கொன்னுட்டீங்க போங்க! நீங்க படு சூப்பருங்க! விவிசி!! (இன்னும்கூடச் சொல்லணும் இல்லையா.. மவனே இப்படீல்ல இருக்கணும்!!). நல்லதோர் வீணை அப்படீன்லா ஏதும் வேணாங்க. டேக் எ கி'ட்டார் மேன், ப்'ரேக் இட் இவ்' யு வான்ட் டு ப்ரேக் இட். அதான் மவனே ஸ்பிரிட்டு!!----செல்வா 11:21, 28 சனவரி 2012 (UTC)  
::சூரியப்பிரகாசு, அது பயனர்களோடு நீங்கள் கொண்ட பரிச்சியத்தைப் பொறுத்தது. விக்கியில் இருந்து விலகி நிற்பதாக எதை வைத்துக் கூறுகிறீர்கள். அவர் கூறியது, வேண்டுகோள், பரிந்துரை. இதைத் தீவரமாக எடுத்துக் கொள்ள வேண்டியதில்லை. அப்படி இறுக்கமான நிலை உருவாகுமானால் யாரும் எந்தக் கருத்தையும், முயற்சியையும் முன்வைகத் தயங்குவார்கள். ஒரு சில பயனர்கள், புதுப் பயனர்கள் இவ்வாறான வேண்டுகோள்களை எதிர்மாறாகப் புரிந்து கொள்ள வாய்ப்பு உள்ளது. எனவே தெளிவாக வேண்டுகோளாக, பரிந்துரையாக முன்வைப்பதில் சிக்கல் இருப்பதாக நான் நினைகவில்லை. --Natkeeran 11:09, 28 சனவரி 2012 (UTC)  
:அருமையான பரிந்துரை, தென்காசி சுப்பிரமணியன். இத்தனை கட்டுரைகளை மேம்படுத்துங்கள், புதிய கட்டுரைகளைக் குறைத்துக் கொள்ளுங்கள் என்பது போல் எண்ணிக்கை கட்டுப்பாடு வைப்பது, சூரியா சுட்டியபடி தவறான புரிதல் வர வாய்ப்புண்டு. எனவே, பொதுவான வேண்டுகோளாக விடுக்கலாம். இது தொடர்பாக வார்ப்புரு:மேம்படுத்துக உருவாக்கியுள்ளேன். இந்த வார்ப்புருவையும் மேம்படுத்தித் தகுந்த இடங்களில் பயன்படுத்தலாம். இது போன்ற வேண்டல்கள் புதுப்பயனரை ஊக்கம் குன்றச் செய்யும் என்றால் குறைந்தது ஓர் ஆண்டுக்கு முன்பு விக்கியில் இணைந்தோரையும் அன்றாடம் பங்களிப்போரையும் இவ்வாறு வேண்டலாம். நன்றி--இரவி 12:02, 28 சனவரி 2012 (UTC)  
சூர்யா, ஒரு துணுக்குச் செய்தி ( ஒரு ஸ்மால் மேட்டர் பா'ஸ்), நான் இந்தியாவிலே ஒரு 50 நாள் பயணம் செய்தேன், ஐ மீன் இண்டியால ட்ராவல் பண்ணேன், அப்போ ஒரு 3 -4 இடத்திலே விக்கிப்பீடியாவைப் பற்றி அறிமுகம் செய்தேன், ஐ மீன் இன்ட்ரொட்'யூஸ் பண்ணேன். எல்லா இடத்திலும் சூர்யான்னு ஒரு 17-18 அகவை நிறைந்த தமிழ்வழி பொறியியல் படிக்கும் மாணவர் எவ்வளவு அருமையாக எத்தனைத் துறைகளில் கட்டுரைகள் எழுதியிருக்கின்றார் என்றும், எப்படி 85 அகவை நிறைந்த பேராசிரியர் வி.கே கிருட்டிணமூர்த்தி, அவர்கள் கணிதத்துறையிலே பல அருமையான கட்டுரைகள் எழுதினார் என்றும் பெருமை பொங்கக் கூறினேன். எத்தனை 17-18 அகவை நிறைந்த நல்லிளைஞர் இப்படி நல்ல பணி ஆற்றுவார்கள் என்று பெருமையாகக் கூறினேன்! இன்னா பா'ஸ் இப்படி டி'சப்பாய்ன்ட் பண்றீங்க! சரி, சமாளிச்சகலாம் விடுங்க! மவனே இதெல்ல ஒரு பெர்ய செய்தியா, ஸ்மால் மேட்டர்தானே பா'ஸ். சொம்மனாச்சிக்கும் இங்கிலீஷ் விக்கிப்பீடியாவுல ஏதாவது சொல்லுவான்க, இது நம்ம பேட்டை! இன்னா பா'ஸ் சர்தானே? நாம த.வி யை மாத்திடலாம் பா'ஸ். சொம்மா கிழவனுங்க படுத்தறாங்க! "புதியதோர் விக்கிப்பீடியா செய்வோம் கட்சி" யங் அண்ட் டை'னாமிக் செல்வா--செல்வா 11:56, 28 சனவரி 2012 (UTC)  
தென்காசி சுப்பிரமணியன், நீங்கள் நல்ல பரிந்துரை தந்திருக்கின்றீர்கள். நன்றி. அதனைச் செய்ய முடியும், ஆனால் பகுப்பில் அப்படி உசாத்துணை நூல்கள் சேர்க்க இயலாது. ஆனால் எளிதாகத் தேடவும் துல்லியமாக நூலின் தகவல் இணைக்கவும் ஆங்கில விக்கியில் சில வசதிகள் உண்டு. எடுத்துத் தருகின்றேன். அதுபோல் தமிழ் நூல்களுக்கும் இருந்தால் நன்றாக இருக்கும். --செல்வா 12:09, 28 சனவரி 2012 (UTC)  
::@நட்கீரன் & @இரவி இந்த நோக்கில்தான் நான் கூறினேன். :) சரியான புரிதலுக்கு நன்றி. புதுப்பயனர் யாரேனும் இவ்வேண்டுகோளை "என்னடா! நம் கட்டுரையில் தப்பு (உரைத்திருத்தத்தையோ நடைமாற்றத்தையோ எழுத்துப்பிழையையோ உள்ளிணைப்பு இணைப்பதையோ அவ்வாறு கருதலாம்) இருக்கிறதென்று நம்மையே திருத்தச் சொல்கிறார்கள், நாம் இனி எழுதுவதைக் குறைத்துக் கொள்ள வேண்டும்" என்ற நோக்கில் எடுத்துக் கொள்ள வாய்ப்புள்ளது. (ஒரு கணிப்பு சரியா தப்பா என்று தெரியவில்லை.) தெளிவாக வேண்டுகோளாக நட்கீரன் சொல்வதுபோல் வைப்பதில் எச்சிக்கலும் வராது என நம்புகிறேன். :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 12:14, 28 சனவரி 2012 (UTC)  
நீங்கள் அனைவரும் கூறியதை வைத்து அனுபவம் உள்ளவர்களுக்கு இவ்வேண்டுகோள் விடுவது சரி என்று தோன்றுகிறது. எண்ணிக்கை கூறாமல் பொதுவாக விடுவதே நல்லது.  
//ஆனால் எளிதாகத் தேடவும் துல்லியமாக நூலின் தகவல் இணைக்கவும் ஆங்கில விக்கியில் சில வசதிகள் உண்டு. எடுத்துத் தருகின்றேன். அதுபோல் தமிழ் நூல்களுக்கும் இருந்தால் நன்றாக இருக்கும்.//  
தமிழ் நூல்கள் பற்றி எளிதாக தகவல்கள் பெற நூலக அதிகாரிகள் சிலபேரை விக்கியில் பங்களிக்குமாறு அனுகியதுண்டு. ஆனால் அவர்கள் அனைவரும் கணினி பற்றி அறியாமல் உள்ளனர். கணினி பயன்பாடு தெரிந்த ஒரு நூலக அதிகாரியாக தேடி வருகிறேன். பார்க்கலாம். சில சமயம் இங்கு ஆதாரம் தேவை எண்று கேட்கப்பட்ட தகவல்கள் நான் ஏற்கனவே புத்தகங்களில் படித்தது போல் இருக்கும். புத்தகம் பெயர் தெரிந்திருந்தாலும் மற்ற விவரங்களை மறந்திருப்பேன். அப்போது இவர்கள் உதவி இருந்தால் நன்றாக இருக்குமே என்றெண்ணியதுண்டு. நூலக அதிகாரிகளுக்கென்று ஏதும் கூட்டம் நடப்பதுண்டா? அங்கு சென்று ஏதாவது பரப்புரை செய்தால் நன்றாக இருக்கும் என்று தோன்றுகிறது. இது பற்றி அறிந்த விக்கியர்களின் மேலதிக கருத்துகள் தேவை.--தென்காசி சுப்பிரமணியன் 15:36, 28 சனவரி 2012 (UTC)  
:முனைவர். மு. இளங்கோவன் மாவட்ட மைய நூலகங்களில் தமிழ் இணையப் பயிலரலங்கு நடத்துவதுண்டு. இது தொடர்பான கூகுள் குழுமத்தில் இணைந்தால் உங்களுக்குத் தேவையான உதவி கிடைக்கலாம்--இரவி 15:51, 28 சனவரி 2012 (UTC)